Title: กฎกระทรวงกำหนดค่าธรรมเนียมสำหรับผู้ประกอบการตรวจสอบและรับรอง พ.ศ. 2552

กฎกระทรวง

กฎกระทรวง
กำหนดค่าธรรมเนียมสำหรับผู้ประกอบการตรวจสอบและรับรอง
พ.ศ. ๒๕๕๒[๑]

อาศัยอำนาจตามความในมาตรา
๕ แห่งพระราชบัญญัติการมาตรฐานแห่งชาติ พ.ศ. ๒๕๕๑ อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคล
ซึ่งมาตรา ๒๙ ประกอบกับมาตรา ๓๓ มาตรา ๔๑ มาตรา ๔๓ และมาตรา ๔๕
ของรัฐธรรมนูญแห่งราชอาณาจักรไทย บัญญัติให้กระทำได้โดยอาศัยอำนาจตามบทบัญญัติแห่งกฎหมาย
รัฐมนตรีว่าการกระทรวงอุตสาหกรรมออกกฎกระทรวงไว้ ดังต่อไปนี้

ให้กำหนดค่าธรรมเนียม
ดังต่อไปนี้
(๑)
คำขอรับใบอนุญาตตามมาตรา ๑๘                    ฉบับละ
        ๕๐๐
 บาท
(๒)
คำขอรับใบรับรองตามมาตรา ๒๘                     ฉบับละ
      ๑,๐๐๐  บาท
(๓)
ค่าตรวจสอบคำขอรับใบอนุญาตตามมาตรา ๑๘
(ก) สาขาหน่วยรับรอง                               ครั้งละ
    ๑๕,๐๐๐  บาท
(ข) สาขาหน่วยตรวจ                                ครั้งละ
      ๑,๕๐๐  บาท
(๔)
ค่าตรวจสอบคำขอรับใบรับรองตามมาตรา ๒๘
(ก) สาขาหน่วยรับรอง                               ครั้งละ
    ๓๐,๐๐๐  บาท
(ข) สาขาหน่วยตรวจ                                ครั้งละ
      ๓,๐๐๐  บาท
(๕) ใบอนุญาตตามมาตรา ๑๘                             ฉบับละ
    ๑๐,๐๐๐  บาท
(๖) ใบรับรองตามมาตรา ๒๘                              ฉบับละ
    ๑๐,๐๐๐  บาท
(๗) ใบแทนใบอนุญาตตามมาตรา
๑๘                     ฉบับละ
      ๕,๐๐๐  บาท
(๘) ใบแทนใบรับรองตามมาตรา
๒๘                      ฉบับละ
      ๕,๐๐๐  บาท
(๙) การต่ออายุใบอนุญาตตามมาตรา
๑๘ หรือใบรับรองตามมาตรา ๒๘
ครั้งละกึ่งหนึ่งของค่าธรรมเนียมใบอนุญาตหรือใบรับรองนั้น
ๆ แต่ละฉบับ

ให้ไว้ ณ วันที่ ๑๘
มีนาคม พ.ศ. ๒๕๕๒
ชาญชัย  ชัยรุ่งเรือง
รัฐมนตรีว่าการกระทรวงอุตสาหกรรม

หมายเหตุ :-
เหตุผลในการประกาศใช้กฎกระทรวงฉบับนี้ คือ โดยที่สมควรกำหนดค่าธรรมเนียมการอนุญาตและการรับรองสำหรับผู้ประกอบการตรวจสอบและรับรอง
ประกอบกับมาตรา ๕ แห่งพระราชบัญญัติการมาตรฐานแห่งชาติ พ.ศ. ๒๕๕๑
บัญญัติให้รัฐมนตรีว่าการกระทรวงอุตสาหกรรมมีอำนาจออกกฎกระทรวงกำหนดค่าธรรมเนียมไม่เกินอัตราท้ายพระราชบัญญัติ
โดยจะกำหนดอัตราค่าธรรมเนียมให้แตกต่างกัน โดยคำนึงถึง ขนาด ลักษณะ
หรือสาขาของการตรวจสอบและรับรองก็ได้ 
จึงจำเป็นต้องออกกฎกระทรวงนี้

มณฑิตา/ผู้จัดทำ
๒๑ เมษายน ๒๕๕๕

วิชพงษ์/ผู้ตรวจ
๔ กรกฎาคม ๒๕๕๕

[๑] ราชกิจจานุเบกษา
เล่ม ๑๒๖/ตอนที่ ๒๓ ก/หน้า ๑/๘ เมษายน ๒๕๕๒